Αλβανικός Εθνικός Στρατός

Ο Αλβανικός Εθνικός Στρατός (, AKSh)  είναι Αλβανική παραστρατιωτική οργάνωση, που δρα στη Βόρεια Μακεδονία, τη Σερβία και το Κοσσυφοπέδιο. Η οργάνωση αντιτίθεται στη συμφωνία της Οχρίδας, που τερματίζει την εξέγερση του 2001 στη Μακεδονία μεταξύ των μελών του Εθνικού Απελευθερωτικού Στρατού  και των δυνάμεων ασφαλείας της Μακεδονίας.

 Ιστορία 
Δημιουργήθηκε τον Ιούλιο του 2001 στη Βόρεια Μακεδονία.  Η οργάνωση συνδέεται με την πολιτική του πτέρυγα του FBKSh (Εθνικό Μέτωπο για την Επανένωση των Αλβανών). 

Στις 26 Απριλίου 2002, μέλη του Αλβανικού Εθνικού Στρατού επιτέθηκαν σε πρώην μέλη του Εθνικού Απελευθερωτικού Στρατού στο χωριό Μάλα Ρετσίτσα κοντά στο Τετόβο. Η μάχη διήρκεσε τέσσερις ώρες με περίπου 100 μαχητές να συμμετέχουν. Σύμφωνα με κάποιες πηγές, δύο άνθρωποι σκοτώθηκαν και 5 τραυματίστηκαν.

Ο Αλβανικός Εθνικός Στρατός εμφανίστηκε στο Κοσσυφοπέδιο το 2003, όπου στις 7 Μαρτίου, δύο μέλη που προσπαθούσαν να πυροδοτήσουν μια βόμβα πυροβολήθηκαν και σκοτώθηκαν από την Σερβική αστυνομία.Serbia and Montenegro: Country Reports on Human Rights Practices – 2003 U.S. Department of State.  Το 2004 και το 2005 μια ομάδα 80 μαχητών υπό την ηγεσία του Αγίμ Κρασνίκι κατέλαβε το χωριό Κόντοβο δύο φορές. Μέσα από τα μέσα ενημέρωσης, ο Κρασνίκι απείλησε να βομβαρδίσει τη Σκόπια και οι άνδρες του απήγαγαν και χτύπησαν τέσσερις αστυνομικούς.  Μετά από αυτό ο Αλβανικός Εθνικός Στρατός αποσύρθηκε στο Κοσσυφοπέδιο.

Το 2004, ο Αβντίλ Γιακούπι παραδόθηκε στις αρχές στο Κοσσυφοπέδιο, όπου καταδικάστηκε σε δεκατέσσερα χρόνια φυλάκισης για απαγωγή δύο αστυνομικών και προσπάθεια βομβαρδισμού των σιδηροδρομικών γραμμών.

Το 2007, ένα βίντεο μεταδόθηκε από τα τηλεοπτικά δίκτυα του Κοσσυφοπεδίου απεικονίζοντας μια ομάδα οπλισμένων ατόμων με μάσκες, που έκλεβαν αυτοκίνητα. Τον Οκτώβριο του 2007, η παραστρατιωτική ομάδα δήλωσε ότι επρόκειτο να καταλάβει το Σερβικό θύλακα του Βόρειου Κοσσυφοπεδίου με τη βία, εάν οι Δυνάμεις Προστασίας του Κοσσυφόρου δεν το είχε  καταλάβει έως την 1η Νοεμβρίου 2007. Ο Αλβανικός Εθνικός Στρατός ισχυρίστηκε ότι περιπολεί το Βόρειο Κοσσυφοπέδιο για να αποτρέψει εισβολές από την Φρουρά του Τσάρου Λαζάρου.Report: ANA paramilitaries patrolling northern Kosovo towns

Στις 7 Νοεμβρίου 2007, οι αντάρτες της "Ομάδας Γιακούπι" κατέλαβαν την περιοχή του χωριού Μπρόντετς στο όρος Σκάρδος. Η Μακεδονική αστυνομία αργότερα πήρε δραστικά μέτρα εναντίον της οργάνωσης με την επονομαζόμενη επιχείρηση "Ορεινή Καταιγίδα". Η επιχείρηση πραγματοποιήθηκε από μια πολυεθνική αστυνομική δύναμη, και σύμφωνα με τις Μακεδονικές αρχές, έξι μέλη του Αλβανικού Εθνικού Στρατού σκοτώθηκαν.

Στις 13 Νοεμβρίου 2007, ένα βίντεο μεταδόθηκε στην τηλεόραση, προβάλλοντας μια αποκλειστική συνέντευξη με έναν ηγέτη του Αλβανικού Εθνικού Στρατού, που ονομάζεται "διοικητής Πρέκα", ο οποίος περιπολούσε σε περιοχές του Βόρειου Κοσσυφοπεδίου, στρατολογώντας 20 νέους άνδρες. Ο ηγέτης δήλωσε ότι ο Αλβανικός Εθνικός Στρατός αποτελείται συνολικά από 12.000 άνδρες και κάλεσε τον πληθυσμό του Κοσσυφοπεδίου να μποϊκοτάρει τις επερχόμενες κοινοβουλευτικές εκλογές.

Στις αρχές Σεπτεμβρίου 2010, ο Λιρίμ Γιακούπι, ένα από τα μέλη του Αλβανικού Εθνικού Στρατού, συνελήφθη στην Πρίστινα του Κοσσυφοπεδίου από την αστυνομία του Κοσσυφοπεδίου, μαζί με ένα AK-47, χειροβομβίδες και πιστόλια. Το 2015 η ομάδα διαγράφηκε από τον κατάλογο των τρομοκρατικών ομάδων.  Παρόλα αυτά, το 2016 οι Αλβανοί πολιτοφύλακες, που αυτοπαρουσιάζονταν ως η "21η Ταξιαρχία" δημοσίευσαν ένα βίντεο που έδειχνε τα όπλα τους και απειλούσαν να κινηθούν μέσω της βόρειας Αλβανίας και της κοιλάδας του Πρέσεβο. Ανέφεραν επίσης ότι είχαν την υποστήριξη του πληθυσμού και ότι είχαν εκατοντάδες άνδρες. 

 Παραπομπές 

Κατηγορία:Αλβανική απόσχιση